હાથરસઃ ઉત્તર પ્રદેશના હાથરસમાં શુક્રવારે વિજયાદશમીના દિવસે વિજય મુહૂર્તમાં થતા શસ્ત્ર પૂજનમાં આરએસએસના કાર્યક્રમમાં હર્ષ ફાયરિંગ કરવામાં આવ્યું હતું. આ ફાયરિંગમાં ભાજપના ધારાસભ્યના પુત્ર અને એક પત્રકારને ગોળી વાગી. ઘટના બાદ કાર્યક્રમ સ્થળે અફરાતફરી મચી હતી. પત્રકારને ગળામાં ગોળી વાગતાં તેની હાલત ગંભીર જણાવવામાં આવી રહી છે. ઘાયલ પત્રકારને અલીગઢના હોસ્પિટલે ખસેડવામાં આવ્યો છે. આ ઘટના પર હાથરસના એડિશનલ એસપી સિદ્ધાર્થ વર્તા સમગ્ર મામલાની તપાસ કરીને કાર્યવાહી હાથ ધરવાની વાત કરી રહ્યા છે.